— Новая схема ў параўнанні з ручным зборам, больш справядлівая, — адзначае менеджар па сувязях з грамадскасцю аператара сістэмы BelToll ЗТАА “Капш Тэлематык Сервісіз” Сяргей Буры. — Платныя дарогі разбіты на сегменты, у сярэднім каля 20 кіламетраў, і аўтаўладальнік плаціць толькі за тую адлегласць, што праехаў. Прычым тарыф прымяняецца ў залежнасці ад тэхнічна дапушчальнай агульнай масы і колькасці восяў транспартнага сродку (ТС). Усе тэхнічныя характарыстыкі датчыкі вызначаюць у аўтаматычным рэжыме, як толькі аўтамабіль праязджае пад станцыяй кантролю за зборам аплаты. Спосабаў аплаты два: па факце з выкарыстаннем паліўных карт і па прадаплаце. Першым варыянтам шырока карыстаюцца аўтапрадпрыемствы, якія маюць магчымасць працаваць з безнаяўнымі грашыма.